รัฐบาลไทย-ข่าวทำเนียบรัฐบาล-มท.1 ลงพื้นที่ติดตามการพัฒนาพื้นที่เทศบาลตำบลสันทรายหลวง จ.เชียงใหม่ ชื่นชมการบริหารจัดการน้ำและแก้ไขปัญหาน้ำเสียอย่างมีส่วนร่วม สร้างคุณภาพชีวิตที่ดีอย่างยั่งยืน
วันพฤหัสบดีที่ 16 ธันวาคม 2564
มท.1 ลงพื้นที่ติดตามการพัฒนาพื้นที่เทศบาลตําบลสันทรายหลวง จ.เชียงใหม่ ชื่นชมการบริหารจัดการน้ําและแก้ไขปัญหาน้ําเสียอย่างมีส่วนร่วม สร้างคุณภาพชีวิตที่ดีอย่างยั่งยืน
มท.1 ลงพื้นที่ติดตามการพัฒนาพื้นที่เทศบาลตําบลสันทรายหลวง จ.เชียงใหม่ ชื่นชมการบริหารจัดการน้ําและแก้ไขปัญหาน้ําเสียอย่างมีส่วนร่วม สร้างคุณภาพชีวิตที่ดีอย่างยั่งยืน
วันนี้ (16 ธ.ค. 64) เวลา 10.20 น. ที่สํานักงานเทศบาลตําบลสันทรายหลวง อ.สันทราย จ.เชียงใหม่ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายอนุชา โมกขะเวส ที่ปรึกษารัฐมนตรีว่าการกระทรวงมหาดไทย นายวัลลภ พริ้งพงษ์ นายวิชา นิลเพชร์พลอย นายยงยุทธ โกเทศ คณะทํางานรัฐมนตรีว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย นายชัยวัฒน์ ชื่นโกสุม นายนิรัตน์ พงษ์สิทธิถาวร อธิบดี หัวหน้าหน่วยงานรัฐวิสาหกิจในสังกัดกระทรวงมหาดไทย ลงพื้นที่รับฟังบรรยายสรุป เรื่อง การพัฒนาและแก้ไขปัญหาการบริหารจัดการน้ํา จากนายนที ดํารงค์ นายกเทศมนตรีตําบลสันทรายหลวง โดยมี นายประจญ ปรัชญ์สกุล ผู้ว่าราชการจังหวัดเชียงใหม่ พร้อมด้วยหัวหน้าส่วนราชการในสังกัดกระทรวงมหาดไทยประจําจังหวัดเชียงใหม่ นายอําเภอ และพนักงานเทศบาลตําบลสันทรายหลวง ให้การต้อนรับ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวชื่นชมเทศบาลตําบลสันทรายหลวง เป็นองค์กรปกครองส่วนท้องถิ่นที่มีระบบการบริหารจัดการบริการสาธารณะในด้านพัฒนาและปรังปรุงทางกายภาพของพื้นที่ ทําให้พี่น้องประชาชนมีคุณภาพชีวิตที่ดี โดยเฉพาะอย่างยิ่งในด้านการบริหารจัดการน้ํา ทั้ง 3 ด้าน คือ 1) การระบายน้ําในสถานการณ์อุทกภัย 2) การกักเก็บน้ําในยามหน้าแล้ง และ 3) การบําบัดน้ําเสียไม่ให้ไหลลงสู่ลําน้ําสาธารณะ โดยการมีส่วนร่วมของประชาชนแก้ไขปัญหาตั้งแต่ต้นทางจากครัวเรือน ยังประโยชน์ให้พี่น้องประชาชนมีพื้นที่สาธารณะที่มีสิ่งแวดล้อมที่สมบูรณ์ และมีส่วนร่วมในการใช้ประโยชน์ที่เหมาะสม นอกจากนี้ เทศบาลตําบลสันทรายหลวง สามารถบูรณาการร่วมกับภาคเอกชน ภาคประชาชน และทุกภาคส่วน ในการพัฒนาลําน้ําสาธารณะ "ทําหลังบ้านเป็นหน้าบ้าน" ถือเป็นการมีส่วนร่วมในการสร้างสิ่งแวดล้อมที่ดี มีคุณภาพชีวิตที่ยั่งยืน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า ขอให้เทศบาลตําบลสันทรายหลวง หารือร่วมกับหน่วยงานของกรมชลประทานเพื่อเสริมกําลังในด้านหลักวิชาการการสร้างประตูระบายน้ํา เพื่อให้สามารถระบายน้ําได้อย่างมีประสิทธิภาพมากขึ้น และในด้านหลักวิชาการการจัดการน้ําเสียให้หารือร่วมกับองค์การจัดการน้ําเสียเพื่อทําให้เกิดการขับเคลื่อนการแก้ไขปัญหาน้ําเสียได้อย่างถูกต้องตามหลักวิชาการมากยิ่งขึ้น
นายนที ดํารงค์ นายกเทศมนตรีตําบลสันทรายหลวง กล่าวว่า เทศบาลตําบลสันทรายหลวง มีเขตพื้นที่ความรับผิดชอบจํานวน 36 ตารางกิโลเมตร ครอบคลุมพื้นที่ตําบลสันทรายน้อย 10 หมู่บ้าน ตําบลสันทรายหลวง 9 หมู่บ้าน ตําบลสันพระเนตร 1 หมู่บ้าน และตําบลป่าไผ่ 1 หมู่บ้าน มีอาณาเขตติดต่อกับตัวอําเภอเมืองเชียงใหม่ พื้นที่ส่วนใหญ่เป็นที่ราบลุ่มซึ่งลาดชันจากแนวตะวันออกเฉียงเหนือลงไปทางตะวันตกเฉียงใต้ และมีระบบโครงข่ายถนนทั้งในส่วนถนนสายเชียงใหม่ – ดอยสะเก็ด ถนนสายสันทราย (สายเดิม) ถนนวงแหวนรอบกลางและถนนวงแหวนรอบนอกซึ่งผ่านในเขตเทศบาล จึงทําให้มีการขยายตัวของโครงการหมู่บ้านจัดสรรซึ่งเป็นเขตชุมชนที่อยู่ อาศัยที่สําคัญที่อยู่ติดกับเขตอําเภอเมืองเชียงใหม่ โดยได้ดําเนินการพัฒนาและแก้ไขปัญหาการบริหารจัดการน้ํา ได้ดําเนินการขอคืนพื้นที่ริมลําเหมืองโจ้ และดําเนินการขอคืนพื้นที่ตามหลักการ หลวงไม่รุกที่ราษฎร์ ราษฎร์ไม่รุกที่หลวง ตลอดลําน้ํา และพัฒนาลําน้ํา โดยการสร้างพนังกันดินและปกป้องแนวเขต พร้อมเร่งพัฒนา ปรับปรุงภูมิทัศน์ ลําน้ําโจ้ ส่งเสริมการมีส่วนร่วม เพิ่มพื้นที่สีเขียว ตามวิสัยทัศน์ "สันทรายสังคมดี สิ่งแวดล้อมดี คุณภาพชีวิตดี ประชาชนมีส่วนร่วม"
จากนั้น พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ลงพื้นที่ตรวจเยี่ยมการพัฒนาและแก้ไขปัญหาการบริหารจัดการน้ํา ณ สวนสาธารณะเทศบาลตําบลสันทรายหลวง พร้อมพบปะเยี่ยมเยียนพี่น้องประชาชนและผู้ประกอบการกาดหมั้วครัวฮอมสันทรายหลวง ในพื้นที่เทศบาลตําบลสันทรายหลวง อําเภอสันทราย จังหวัดเชียงใหม่